b'\n_START_ARTICLE_\nNissan Leaf\n_START_PARAGRAPH_\nNissan Leaf "LEAF" je akronim za Leading, Environmentally friendly, Affordable, Family car) je elektri\xc4\x8dni avtomobil japonskega proizvajalca Nissan. Pojavil se je leta 2010 v ZDA in na Japonskem. Po pravilih EPA je uradni doseg vozil 121 kilometrov. Ekvivalenta poraba je 2,19 l/100km._NEWLINE_Dobavljiv je v 17 evropskih dr\xc5\xbeavah, Avstraliji in drugih dr\xc5\xbeavah. Je najbolj prodajano elektri\xc4\x8dno vozilo za 92.000 prodanimi izdelki. Glavni trg je ZDA z 40.000 enotami, Japonska 33.200 in Evropa  z 17.000._NEWLINE_Kot povsem elektri\xc4\x8dno vozilo Nissan Leaf ne prispeva k globalnemu segrevanju in tudi zmanj\xc5\xa1uje odvisnot od fosilnih goriv. Leaf je dobil veliko nagrad: 2010 Green Car Vision Award, 2011 European Car of the Year, 2011 World Car of the Year in 2011\xe2\x80\x932012 Car of the Year Japan.\n_START_SECTION_\nZgodovina\n_START_PARAGRAPH_\nNissan je predstavil prvi elektri\xc4\x8dni avtomobil, Nissan Altra na avtomobilskem sejmu v Los Angelesu decembra 1997. Altro so izdelovali med letoma 1998 in 2002 s samo 200 primerki, Potem je Nissan razvil Nissan Hypermini predvsem kot demostracijsko vozilo in majhno produkcijo._NEWLINE_Leta 2009 je predstavil EV-11 koncept baziran na Nissan Tiida (Versa) z 80 kilovatnim motorjem in 280 Nm navora. Doseg z 24 kWh Li-Ionsko baterijo je 163 kilometrov._NEWLINE_ Prototip EV-11 je bil predstavljen 26. julija, 2009.\n_START_SECTION_\nTehni\xc4\x8dne specifikacije\n_START_PARAGRAPH_\nLeaf uporablja 80 kW (110KM) spredaj name\xc5\xa1\xc4\x8deni sinhronski elektromotor z 280 Nm navora. Pogon je na sprednji kolesi. _NEWLINE_Kapaciteta Li-ionske baterije je 24 kilovatnih ur (86MJ). Baterija je zra\xc4\x8dno hlajena in uporablja celice z litij-manganatovimi katodamu. Te\xc5\xbea baterije s kontrolnim modulom je 300 kilogramov. Specifi\xc4\x8dna energija pa 140 W\xc2\xb7h/kg. Cena baterije je US$18.000._NEWLINE_Najve\xc4\x8dja hitrost je 150 km/h.'